pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์น้ำหลายพื้นที่โดยเฉพาะเขื่อนแก่งกระจาน สั่งทุกหน่วยงานเตรียมรับมือ พร้อมเตือนประชาชนปรับตัวรับภาวะน้ำท่วม
วันอาทิตย์ที่ 5 สิงหาคม 2561
นายกฯ ห่วงใยสถานการณ์น้ําหลายพื้นที่โดยเฉพาะเขื่อนแก่งกระจาน สั่งทุกหน่วยงานเตรียมรับมือ พร้อมเตือนประชาชนปรับตัวรับภาวะน้ําท่วม
นายกฯ ห่วงใยสถานการณ์น้ําหลายพื้นที่โดยเฉพาะเขื่อนแก่งกระจาน สั่งทุกหน่วยงานเตรียมรับมือ พร้อมเตือนประชาชนปรับตัวรับภาวะน้ําท่วม
วันนี้ (5 สิงหาคม 2561) พลเอกประยุทธ์ จันทร์โอชา นายกรัฐมนตรี กําชับทุกหน่วยงานที่เกี่ยวข้องเฝ้าระวังและติดตามปริมาณน้ําในเขื่อนหรืออ่างเก็บน้ําทั่วประเทศโดยเฉพาะที่เขื่อนแก่งกระจาน จ.เพชรบุรี หลังจากที่ได้รับทราบรายงานว่าปริมาณน้ําในเขื่อนเพิ่มสูงขึ้นเพราะมีฝนตกอย่างต่อเนื่องติดต่อกันหลายวัน และมีโอกาสที่น้ําจะล้นสปิลเวย์หรือทางน้ําล้น และไหลเข้าสู่เขื่อนเพชรบุรีและตัวเมืองเพชรบุรีตามลําดับ
"ตลอดเส้นทางของน้ําจะทําให้น้ําไหลลงข้างทาง ซึ่งอาจจะกระทบบ้านเรือนริมทางน้ํา รีสอร์ท และพื้นที่การเกษตร โดยเฉพาะในพื้นที่ อ.แก่งกระจาน และ อ.ท่ายาง โดยภาพรวมคาดว่าระดับน้ําในปีนี้จะสูงมากกว่าปีก่อนโดยอยู่ที่ประมาณ 80 เซนติเมตร ถึง 1 เมตร และจะส่งผลให้น้ําท่วมขังราว 1 - 2 เดือน ซึ่งนานกว่าปีก่อนที่ขังนาน 1 เดือน"
นายกรัฐมนตรีได้สั่งการไปยังผู้ว่าราชการจังหวัดเพชรบุรีผ่านกระทรวงมหาดไทยให้แจ้งเตือนประชาชนที่อยู่ในบริเวณใกล้เคียงเพื่อเตรียมรับมือกับสถานการณ์น้ําท่วม โดยขนย้ายทรัพย์สินมีค่าขึ้นที่สูง และวางแผนการดําเนินชีวิตในช่วงที่น้ําท่วม ส่วนหน่วยงานภาครัฐที่เกี่ยวข้องให้เตรียมดูแลทั้งเรื่องเส้นทางคมนาคม การสาธารณสุข โรงพยาบาล ไฟฟ้า ประปา รวมถึงจุดอพยพประชาชนและการจัดหาอาหารและสิ่งของที่จําเป็นให้พร้อม
อย่างไรก็ตาม ระหว่างนี้กรมชลประทานได้เร่งพร่องน้ําออกจากเขื่อน ส่วนจุดที่มีคันกั้นน้ําก็จะลดระดับเพื่อเปิดทางให้น้ําไหลออก ช่วยบรรเทาผลกระทบที่จะเกิดขึ้นกับบ้านเรือน รีสอร์ท และพื้นที่การเกษตร นอกจากนี้กองทัพเรือยังได้ส่งเรือผลักดันน้ําและกําลังพลลงไปช่วยดําเนินการในพื้นที่โดยเร่งด่วนแล้ว
----------------------------
รัฐบาลไทย-ข่าวทำเนียบรัฐบาล-ความคืบหน้าโครงการส่งเสริมการใช้ยางของหน่วยงานภาครัฐ
วันศุกร์ที่ 20 ธันวาคม 2562
ความคืบหน้าโครงการส่งเสริมการใช้ยางของหน่วยงานภาครัฐ
วันศุกร์ที่ 20 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจความคืบหน้าโครงการส่งเสริมการใช้ยางพาราในหน่วยงานภาครัฐ ภายใต้นโยบายเพิ่มปริมาณการใช้ยางพาราภายในประเทศ เพื่อเพิ่มรายได้ให้กับเกษตรกรชาวสวนยางและสถาบันเกษตรกรชาวสวนยาง และลดผลกระทบปัจจัยที่ส่งผลต่อราคายางพาราในประเทศ ที่ได้มีดําเนินงานอย่างต่อเนื่อง โดยปีงบประมาณ 2562 มีการนํายางพาราไปใช้แล้วตามแผนของแต่ละกระทรวง มีผลการใช้น้ํายางสดกว่า 129,000 ตัน คิดเป็นร้อยละ 77ของเป้าหมายทั้งหมด เช่น การซ่อมแซมและปรับปรุงถนนบนคันคลองและปรับปรุงถนนผิวทางพาราแอสฟัลต์คอนกรีต ทําลู่วิ่งและลานกีฬา ที่นอน หมอนยางพารา ยางรถยนต์ ถุงมือ และรองเท้า เป็นต้น ส่งผลดีต่อปริมาณการใช้ยางในประเทศ อีกทั้งยังช่วยขยายผลให้เกิดผลิตภัณฑ์ยางในประเทศมากขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้สัมภาษณ์พิเศษในประเด็น การนำเสนอแผนงานการวิเคราะห์ข้อมูลขนาดใหญ่ (Big Data) รวมทั้งการดำเนินงานของกองทุนยุติธรรม เพื่อช่วยเหลือประชาชนทางกฎหมาย
วันอังคารที่ 9 มกราคม 2561
ปลัดกระทรวงยุติธรรม ให้สัมภาษณ์พิเศษในประเด็น การนําเสนอแผนงานการวิเคราะห์ข้อมูลขนาดใหญ่ (Big Data) รวมทั้งการดําเนินงานของกองทุนยุติธรรม เพื่อช่วยเหลือประชาชนทางกฎหมาย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้สัมภาษณ์พิเศษในประเด็น กระทรวงยุติธรรม นําเสนอแผนงานการวิเคราะห์ข้อมูลขนาดใหญ่ (Big Data) ในการวิเคราะห์ปัญหาการกระทําผิดซ้ําของผู้ต้องขัง และผู้กระทําผิดที่เป็นเด็กและเยาวชน
เมื่อวันจันทร์ที่ ๘ มกราคม ๒๕๖๑ เวลา ๑๐.๐๐ น.
ณ ห้องรับรองกระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้สัมภาษณ์พิเศษในประเด็น
กระทรวงยุติธรรม นําเสนอแผนงานการวิเคราะห์ข้อมูลขนาดใหญ่ (Big Data)
ในการวิเคราะห์ปัญหาการกระทําผิดซ้ําของผู้ต้องขัง
และผู้กระทําผิดที่เป็นเด็กและเยาวชน
เพื่อสร้างกลไกการลดการกระทําผิดซ้ําของผู้ต้องขังแต่ละคนให้ชัดเจนยิ่งขึ้น
รวมทั้งการดําเนินงานของกองทุนยุติธรรมเพื่อช่วยเหลือประชาชนทางกฎหมาย
เพื่อนําไปประกอบการการนําเสนอในรายงานพิเศษ
ซึ่งกําหนดออกอากาศในช่วง "รายการข่าว"
ทางสถานีวิทยุโทรทัศน์ไทยทีวีสีช่อง ๓
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เป็นประธานเปิดการประชุมระดับ รมว.ด้านยาเสพติด ๓ ประเทศ ณ จ.อุบลราชธานี
วันศุกร์ที่ 16 ธันวาคม 2559
ผู้ช่วยรัฐมนตรีประจํากระทรวงยุติธรรม เป็นประธานเปิดการประชุมระดับ รมว.ด้านยาเสพติด ๓ ประเทศ ณ จ.อุบลราชธานี
พลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม เป็นประธานเปิดการประชุมระดับรัฐมนตรีว่าด้วยความร่วมมือด้านการป้องกันและปราบปรามยาเสพติด         ระหว่างประเทศไทย ราชอาณาจักรกัมพูชาและสาธารณรัฐประชาธิปไตยประชาชนลาว
เมื่อวันพฤหัสบดีที่ ๑๕ ธันวาคม ๒๕๕๙ เวลา ๐๙.๓๐ น.
ณ ห้องทับทิมสยาม ๔ โรงแรมสุนีย์ แกรนด์ โฮเทล แอนด์ คอนเวนชั่น เซ็นเตอร์ จังหวัดอุบลราชธานี
พลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
เป็นประธานเปิดการประชุมระดับรัฐมนตรีว่าด้วยความร่วมมือ
ด้านการป้องกันและปราบปรามยาเสพติดระหว่างประเทศไทย ราชอาณาจักรกัมพูชา
และสาธารณรัฐประชาธิปไตยประชาชนลาว
โดยที่ประชุมเห็นชอบแผนปฏิบัติการแม่น้ําโขงปลอดภัยตอนล่าง ๓ ประเทศ
ระยะเวลา ๒ ปี (๒๕๖๐-๒๕๖๑) ระหว่างประเทศไทย ราชอาณาจักรกัมพูชา
และสาธารณรัฐประชาธิปไตยประชาชนลาว
ซึ่งอยู่ภายใต้แผนปฏิบัติการแม่น้ําโขงปลอดภัย ๖ ประเทศ ระยะเวลา ๓ ปี (๒๕๕๙ - ๒๕๖๑)
ระหว่างประเทศไทย สาธารณรัฐประชาชนจีน สาธารณรัฐประชาธิปไตยประชาชนลาว
สาธารณรัฐแห่งสหภาพเมียนมา ราชอาณาจักรกัมพูชา และสาธารณรัฐสังคมนิยมเวียดนาม
และทั้ง ๓ ประเทศเห็นพ้องกันที่จะผนึกกําลังการทํางานร่วมกันแบบบูรณาการ
ตามแผนปฏิบัติการแม่น้ําโขงปลอดภัยตอนล่าง ๓ ประเทศ ฯ ดังกล่าว
โดยกําหนด ๘ เมืองที่เชื่อมต่อกันเป็นเป้าหมายที่สําคัญ คือ
จังหวัดอุบลราชธานี จังหวัดอํานาจเจริญ และจังหวัดศรีสะเกษ ของประเทศไทย
จังหวัดพระวิหารและจังหวัดสตึงเตร็ง ของราชอาณาจักรกัมพูชา
แขวงจําปาสัก แขวงสาละวัน และแขวงสะหวันนะเขต ของสาธารณรัฐประชาธิปไตยประชาชนลาว
เพื่อสกัดกั้นเคมีภัณฑ์และสารตั้งต้นที่ใช้ในการผลิตยาเสพติดรวมทั้งยาเสพติดทั้งทางบกและทางน้ํา
ทั้งนี้ มาตรการสําคัญที่จะดําเนินการภายใต้แผนปฏิบัติการแม่น้ําโขงปลอดภัยตอนล่าง ๓ ประเทศ
ประกอบด้วย ๔ มาตรการสําคัญ คือ การปราบปราม ความร่วมมือพัฒนาหมู่บ้านคู่ขนาน
การประสานงานโดยใช้กลไกสํานักงานประสานงานปราบปรามยาเสพติดชายแดน (BLO)
และการบริหารจัดการโครงการ
โดยจะเน้นหนักใน ๒ มาตรการ คือ ๑) การปราบปรามโดยใช้กลไกที่มีอยู่ให้เข้มข้นยิ่งขึ้น
และ ๒) ความร่วมมือพัฒนาหมู่บ้านคู่ขนาน เพื่อให้ประชาชนมีคุณภาพชีวิตที่ดี
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานการประชุมคณะหัวหน้าส่วนราชการระดับกระทรวง หรือเทียบเท่า ครั้งที่ 3/2562
วันพฤหัสบดีที่ 19 กันยายน 2562
นายกรัฐมนตรี เป็นประธานการประชุมคณะหัวหน้าส่วนราชการระดับกระทรวง หรือเทียบเท่า ครั้งที่ 3/2562
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2562
วันนี้ (19 กันยายน 2562) เวลา 10.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่3/2562 โดยมีคณะผู้บริหารสํานักเลขาธิการนายกรัฐมนตรี ผู้บริหารสํานักงาน ก.พ. และเจ้าหน้าที่ที่เกี่ยวข้องเข้าร่วมด้วย ก่อนการประชุมฯ นายกรัฐมนตรีได้ถ่ายภาพร่วมกับคณะหัวหน้าส่วนราชการฯ และถ่ายภาพคู่ร่วมกับหัวหน้าส่วนราชการระดับกระทรวงฯ ที่จะครบเกษียณอายุราชการฯ จํานวน 10 คน ณ บริเวณโถงตึกไทยคู่ฟ้าด้วย
โอกาสนี้ นายกรัฐมนตรีได้กล่าวต่อที่การประชุมคณะหัวหน้าส่วนราชการในวันนี้ว่า ให้ความสําคัญหากไม่ติดภารกิจสําคัญ จะเข้าร่วมประชุม ฯ ทุกครั้ง เพราะส่วนราชการระดับกระทรวงฯ ถือเป็นกลไกสําคัญในการเชื่อมโยงการบริหารราชการ และการขับเคลื่อนประเทศในทุกมิติตามนโยบายของรัฐบาลที่กําหนดไว้ ทั้งแผนงาน โครงการต่าง ๆ เพื่อร่วมผลักดันนโยบายไปสู่การปฏิบัติตามเป้าหมายยุทธศาสตร์ที่กําหนดไว้ 20 ปี ตลอดจนการปฏิรูปและการบูรณาการทํางานร่วมกันอย่างเข้มแข็งทั้งแผนงาน แผนเงิน รวมถึงการแก้ปัญหาให้กับประชาชน เพื่อให้การดําเนินงานต่าง ๆ สําเร็จลุล่วงไปด้วยดี ทั้งนี้ ขอให้ทุกคนร่วมกันสร้างความเข้าใจในสิ่งที่ถูกต้องให้กับประชาชน เพื่อช่วยกันป้องกันการเผยแพร่ข้อมูลที่คลาดเคลื่อนและไม่ถูกต้องที่ส่งผลให้เกิดความขัดแย้งขึ้น โดยเฉพาะการเผยแพร่ข้อมูลประชาสัมพันธ์ผ่านสื่อโซเชียลมีเดีย ให้ใช้และเขียนข้อความที่สั้นกระชับเข้าใจง่ายและมีความชัดเจน
ในโอกาสนี้ นายกรัฐมนตรียังได้กล่าวขอบคุณหัวหน้าส่วนราชการระดับกระทรวงฯ ที่จะเกษียณอายุราชการในปีนี้ ที่ได้สนับสนุนและทํางานร่วมกับรัฐบาลตลอดระยะเวลาที่ผ่านมา ซึ่งหัวหน้าส่วนราชการฯ ถือเป็นบุคลากรที่มีความสําคัญในการขับเคลื่อนการทํางานตามนโยบายรัฐบาลและข้อสั่งการนายกรัฐมนตรี ทั้งนี้ ขอให้ทุกคนภาคภูมิใจในการเป็นข้าราชการในพระบาทสมเด็จพระเจ้าอยู่หัว ที่ทํางานเพื่อประชาชนและประเทศชาติและขอให้เชื่อมั่นและศรัทธาในการทําความดีงามที่ตนเองได้ทําแม้สิ่งที่ทําไม่มีใครเห็น แต่ขอเพียงตนเองรู้ในความดีที่ตนเองทําก็พอ เพราะคนดีไม่มีวันตายจากความทรงจํา หากมีเรื่องใดที่ต้องการเสนอแนะนายกรัฐมนตรีพร้อมยินดีที่จะรับฟังและจะนํามาพิจารณาเพื่อดําเนินการตามความเหมาะสม และขอให้ทุกคนได้ใช้ช่วงเวลาหลังเกษียณอายุราชการอยู่กับครอบครัวอย่างมีความสุขและดูแลสุขภาพให้แข็งแรง รวมทั้งขอให้นําความรู้และประสบการณ์การทํางานถ่ายทอดส่งต่อให้กับผู้ใต้บังคับบัญชาและคนรุ่นต่อไป เพื่อจะได้ช่วยกันขับเคลื่อนการพัฒนาประเทศไปสู่เป้าหมายที่กําหนด
พร้อมกันนี้ นายกรัฐมนตรี ได้มอบของที่ระลึกให้แก่หัวหน้าส่วนราชการฯ ที่ครบเกษียณอายุราชการ ประจําปี 2562 จํานวน 10 คน
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ ปล่อยขบวนรถบรรทุกหญ้าอาหารสัตว์พระราชทาน เพื่อช่วยเหลือเกษตรกรผู้ประสบอุทกภัย
วันพฤหัสบดีที่ 30 สิงหาคม 2561
กระทรวงเกษตรฯ ปล่อยขบวนรถบรรทุกหญ้าอาหารสัตว์พระราชทาน เพื่อช่วยเหลือเกษตรกรผู้ประสบอุทกภัย
กระทรวงเกษตรฯ ปล่อยขบวนรถบรรทุกหญ้าอาหารสัตว์พระราชทาน เพื่อช่วยเหลือเกษตรกรผู้ประสบอุทกภัย และเปิดอาคารปฏิบัติการกองสวัสดิภาพสัตว์และสัตวแพทย์บริการ ณ ศูนย์ราชการกรมปศุสัตว์ จังหวัดปทุมธานี
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีปล่อยขบวนรถบรรทุกหญ้าอาหารสัตว์พระราชทาน เพื่อช่วยเหลือเกษตรกรผู้ประสบอุทกภัย และพิธีเปิดอาคารปฏิบัติการกองสวัสดิภาพสัตว์และสัตวแพทย์บริการ ณ ศูนย์ราชการกรมปศุสัตว์ จังหวัดปทุมธานี ว่า ตามที่ได้เกิดสถานการณ์ฝนตกหนักในทั่วทุกภาคของประเทศ ส่งผลให้เกิดอุทกภัยในหลายพื้นที่ สร้างความเดือดร้อนให้กับประชาชนเป็นจํานวนมาก รวมถึงเกษตรกรผู้เลี้ยงสัตว์ก็ได้รับผลกระทบเช่นเดียวกัน โดยเฉพาะการขาดแคลนพืชอาหารสัตว์สําหรับสัตว์เลี้ยง ซึ่งกระทรวงเกษตรฯ ได้มอบหมายให้กรมปศุสัตว์เฝ้าติดตามสถานการณ์การเกิดอุทกภัยอย่างใกล้ชิด และเตรียมความพร้อมที่จะให้การช่วยเหลือเกษตรกรผู้เลี้ยงสัตว์อย่างทันท่วงที และนับเป็นพระมหากรุณาธิคุณอย่างหาที่สุดมิได้ ที่สมเด็จพระเจ้าอยู่หัวทรงมีพระเมตตาห่วงใยเกษตรกรผู้เลี้ยงสัตว์ที่ประสบอุทกภัย ทรงพระราชทานหญ้าอาหารสัตว์เพื่อช่วยเหลือสัตว์เลี้ยงของเกษตรกรในพื้นที่ประสบอุทกภัยทั่วทุกภูมิภาคของประเทศ โดยจะดําเนินการให้ความช่วยเหลือจนกว่าสถานการณ์จะเข้าสู่ภาวะปกติ และตลอดในช่วงฤดูฝนเพื่อเป็นการบรรเทาความเดือดร้อนของเกษตรกรและลดความเสียหายที่เกิดขึ้น
โดยในวันนี้กรมปศุสัตว์จะดําเนินการปล่อยขบวนรถบรรทุกหญ้าอาหารสัตว์พระราชทาน จํานวน 20 ตัน (1,000 ฟ่อน) จากศูนย์ราชการกรมปศุสัตว์ จังหวัดปทุมธานี เพื่อนําไปเก็บสํารองไว้ที่คลังเสบียงสัตว์ประจําตําบลใน 3 จังหวัด ซึ่งเป็นพื้นที่ที่ประสบปัญหาน้ําท่วมซ้ําซาก ได้แก่ 1) จังหวัดอ่างทอง ที่อําเภอวิเศษไชยชาญ จํานวน 100 ฟ่อน และอําเภอแสวงหา จํานวน 100 ฟ่อน 2) จังหวัดอยุธยา ที่อําเภอเสนา ซึ่งเป็นพื้นที่ทุ่งรับน้ําของกรมชลประทาน จํานวน 600 ฟ่อน และ 3) จังหวัดชัยนาท ที่อําเภอสรรพยา ซึ่งเป็นพื้นที่ทุ่งรับน้ําของกรมชลประทาน จํานวน 200 ฟ่อน  นอกจากนี้ ถือเป็นโอกาสอันดีที่ได้มีพิธีเปิดอาคารปฏิบัติการกองสวัสดิภาพสัตว์และสัตวแพทย์บริการ โดยมีวัตถุประสงค์เพื่อเป็นสถานที่ที่จะให้การรักษาพยาบาลสัตว์ และช่วยเหลือสัตว์ที่ถูกทําร้าย ถูกทารุณกรรม หรือสัตว์ด้อยโอกาสเป็นการรองรับ พ.ร.บ. ป้องกันการทารุณกรรมและการจัดสวัสดิภาพสัตว์ พ.ศ. 2557 ซึ่งนับว่าเป็นอีกก้าวหนึ่งที่ภาครัฐโดยกระทรวงเกษตรและสหกรณ์ ได้บูรณาการกับกระทรวงมหาดไทย คณะสัตวแพทยศาสตร์จากมหาวิทยาลัยต่างๆ และองค์กรภาคเอกชนในการร่วมกันแก้ไขปัญหาการทารุณกรรมและการจัดสวัสดิภาพสัตว์ และขอขอบคุณสภานิติบัญญัติแห่งชาติ ที่ผลักดันให้เกิดพระราชบัญญัติฉบับนี้ และได้ช่วยเหลือในการแก้ไขปัญหาการทารุณกรรมและการจัดสวัสดิภาพสัตว์มาโดยตลอด โดยเฉพาะปัญหาสัตว์จรจัด จนได้เสนอให้มีการขึ้นทะเบียนสัตว์เลี้ยง ซึ่งขณะนี้อยู่ในการพิจารณาของสภานิติบัญญัติแห่งชาติแล้ว และคาดว่ากฎหมายดังกล่าวจะเป็นมาตรการที่สําคัญประการหนึ่งที่จะช่วยแก้ไขปัญหาสัตว์จรจัดได้ นายกฤษฎา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ครั้งที่ ๔/๒๕๖๐
วันพฤหัสบดีที่ 12 ตุลาคม 2560
รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ครั้งที่ ๔/๒๕๖๐
รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ครั้งที่ ๔/๒๕๖๐
วันนี้ (พฤหัสบดีที่ 12 ตุลาคม 2560) เวลา 14.00 น. ณ ห้องประชุมดํารงราชานุภาพ พิพิธภัณฑสถานแห่งชาติ
พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการฝ่ายจัดนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ครั้งที่ 4/2560 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นายอนันต์ ชูโชติ อธิบดีกรมศิลปากร และคณะกรรมการจากหน่วยงานต่าง ๆ เข้าร่วมการประชุม
ที่ประชุมได้รับทราบความพร้อมแนวทางในการจัดแสดงนิทรรศการ การจัดระเบียบ และอํานวยความสะดวกผู้ที่มาชม โดยจะมีการจัดแสดงนิทรรศการระหว่างวันที่ 2 - 30 พฤศจิกายน 2560
ทั้งนี้ ภายหลังการประชุม รองนายกรัฐมนตรี รัฐมนตรีว่าการกระทรวงวัฒนธรรม เดินทางไปร่วมการซ้อมพิธียกพระนพปฎลมหาเศวตฉัตรยอดพระเมรุมาศ
รัฐบาลไทย-ข่าวทำเนียบรัฐบาล-นวัตกรรมหุ่นยนต์จีนี่และหุ่นยนต์เอมี่
วันศุกร์ที่ 13 มีนาคม 2563
นวัตกรรมหุ่นยนต์จีนี่และหุ่นยนต์เอมี่
วันที่ 7 ตุลาคม 2562
หุ่นยนต์เพื่อนใหม่แห่งอนาคตแบ่งออกเป็น
1. หุ่นยนต์จีนี่ หุ่นยนต์ขนาดเล็ก ที่พัฒนามาเพื่อเพิ่มความสะดวกสบายในการดํารงชีวิตประจําวัน ด้วยความสามารถในการโทรแบบออนไลน์ ได้ (ใช้งานเฉพาะโทรหาสมาชิกที่ได้ลงทะเบียนไว้ภายในแอพลิเคชั่น), เปิดกล้องได้, สามารถเคลื่อนที่เดินหน้า-ถอยหลัง-เลี้ยวซ้าย-เลี้ยวขวาได้, ถ่ายรูปได้, สามารถใช้งานเว็บไซต์ต่างๆ ได้ และสามารถแสดงสีหน้าตามอารมณ์ได้ นอกจากนี้ยังมีระบบ AI Chatbot สามารถเข้ามาช่วยในการเป็นศูนย์บริการข้อมูลลูกค้าหรือ Call Center ซึ่งจะเข้ามาช่วยลดขั้นตอนและอํานวยความสะดวกให้กับองค์กร ในกรณีที่มีบุคคลโทรมาติดต่อเข้ามา เทคโนโลยีนี้จะสามรถที่จะจับคําพูดและต่อสายตรงไปยังบุคคลที่ลูกค้าต้องการสนทนาด้วย โดยไม่ต้องรอฟังเพื่อที่จะกดหมายเลขหรือเบอร์ต่อของแผนกต่างๆ
2. หุ่นยนต์เอมี่ หุ่นยนต์บริการแพลทฟอร์มเปิดให้บริษัทต่างๆ สามารถพัฒนาระบบของตนเองได้ ตามการใช้งานเฉพาะของผู้ประกอบการ เช่น ธนาคาร สนามบิน โรงพยาบาล ห้างสรรพสินค้า ฯลฯ มาพร้อมกับนวัตกรรม AI ทําหน้าที่ประชาสัมพันธ์ให้บริการข้อมูลกับลูกค้าควบคู่ไปกับความบันเทิง พูดคุยสนทนาได้
รัฐบาลไทย-ข่าวทำเนียบรัฐบาล-มหาดไทยรับมอบรถยนต์ 250 คันจากโตโยต้าประเทศไทย เพื่อใช้สนับสนุนภารกิจสู้ภัย COVID-19 ทั่วประเทศ [กระทรวงมหาดไทย]
วันศุกร์ที่ 3 เมษายน 2563
มหาดไทยรับมอบรถยนต์ 250 คันจากโตโยต้าประเทศไทย เพื่อใช้สนับสนุนภารกิจสู้ภัย COVID-19 ทั่วประเทศ [กระทรวงมหาดไทย]
มหาดไทยรับมอบรถยนต์ 250 คันจากโตโยต้าประเทศไทย เพื่อใช้สนับสนุนภารกิจสู้ภัย COVID-19 ทั่วประเทศ
วันนี้ (3 เม.ย.63) เวลา 14:00 น. ที่ห้องประชุมราชสีห์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานพิธีรับมอบรถยนต์และข้าวสารเพื่อสนับสนุนภารกิจของกระทรวงมหาดไทยในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จาก มร.มิจิโนบุ ซึงาตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด พร้อมด้วยคณะผู้บริหารบริษัทฯ ในฐานะตัวแทนครอบครัวเครือข่ายโตโยต้าทั่วประเทศ ร่วมส่งมอบ โดยมี นายบุญธรรม เลิศสุขีเกษม รองปลัดกระทรวงมหาดไทย ผู้อํานวยการสํานักงานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) นายพรพจน์ เพ็ญพาส รองปลัดกระทรวงมหาดไทย นายธนาคม จงจิระ อธิบดีกรมการปกครอง นายณัฐภัทร สุวรรณประทีป หัวหน้าผู้ตรวจราชการกระทรวงมหาดไทย ร่วมรับมอบ
มร.มิจิโนบุ ซึงาตะ กล่าวว่า ในนามตัวแทนของ บริษัท โตโยต้า มอเตอร์ ประเทศไทย และเครือข่ายครอบครัวโตโยต้า ขอขอบคุณ กระทรวงมหาดไทย ที่เป็นหน่วยงานหลักที่รับผิดชอบงานทั้งในส่วนกลางและส่วนภูมิภาค ในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานงานกับผู้ว่าราชการจังหวัดทั่วประเทศ และมีบทบาทสําคัญในการปฏิบัติการด้านมาตรการป้องกันการแพร่ระบาดและการช่วยเหลือประชาชนอย่างเต็มกําลัง โดยโตโยต้าขอเป็นส่วนหนึ่ง ในการสนับสนุนการปฏิบัติงานของเจ้าหน้าที่ที่เกี่ยวข้องในพื้นที่ทุกจังหวัดโดยการสนับสนุนรถยนต์โตโยต้า โคโรลล่า จํานวน 100 คัน และรถกระบะไฮลักซ์ รีโว่ จํานวน 150 คัน เพื่อใช้ประโยชน์ในภารกิจของเจ้าหน้าที่ที่เกี่ยวข้องกับการแก้ไขสถานการณ์ต่างๆ ในช่วงการแพร่ระบาดของโรคโควิด-19 และมอบข้าวสารจากโรงสีข้าวรัชมงคล จํานวน 77 ตัน เพื่อเป็นเสบียงสําหรับการปฏิบัติงานของเจ้าหน้าที่ที่เกี่ยวข้องกับการแก้ไขสถานการณ์ โควิด-19 ในพื้นที่ทุกจังหวัดทั่วประเทศ โดยโตโยต้าขอเป็นกําลังใจให้กับเจ้าหน้าที่ผู้เกี่ยวข้องทุกท่านที่ร่วมกันฟันฝ่าและช่วยคนไทยให้ผ่านพ้นสถานการณ์ไวรัสโควิด-19 อันยากลําบากนี้ไปด้วยกัน
นายฉัตรชัย พรหมเลิศ กล่าวว่า ในนามของพี่น้องประชาชนชาวไทยทั้งในต่างจังหวัดและกรุงเทพมหานคร ตลอดจนเจ้าหน้าที่ผู้ปฏิบัติงานในพื้นที่ซึ่งมีผู้ว่าราชการจังหวัดเป็นผู้ควบคุมและกํากับดูแลการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ทั้งส่วนกลางและส่วนภูมิภาค ขอขอบคุณ บริษัท โตโยต้า มอเตอร์ ประเทศไทย จํากัด ที่เข้ามามีส่วนร่วมในการสนับสนุนรถยนต์โตโยต้า จํานวน 250 ตัน และข้าวสาร จํานวน 77 ตัน เพื่อใช้ในภานกิจการดําเนินงานแก้ไขปัญหาสถานการณ์การแพร่ระบาดของโรคโควิด-19 ให้ลดลงจนกว่าจะเข้าสู่ภาวะปกติตามเจตนารมณ์ของโตโยต้า ซึ่งนับเป็นคุณูปการที่บริษัทโตโยต้าได้มีส่วนสําคัญในการร่วมแก้ไขปัญหาต่าง ๆ ตั้งแต่ปีพุทธศักราช 2505 เป็นต้นมา และจะได้ร่วมมือกันในอนาคตต่อไป
กองสารนิเทศ สป.มท.
ครั้งที่ 42/2563
วันที่ 3 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีเผยเป็นห่วงสินค้าเกษตร ยืนยันการแก้ไขปัญหาความเหลื่อมล้ำ ทั้งโครงการบัตรสวัสดิการแห่งรัฐ การแก้ปัญหาหนี้นอกระบบ คือการดูแลผู้มีรายได้น้อย เพื่อสร้างเท่าเทียมทางเศรษฐกิจ
วันพุธที่ 12 ธันวาคม 2561
นายกรัฐมนตรีเผยเป็นห่วงสินค้าเกษตร ยืนยันการแก้ไขปัญหาความเหลื่อมล้ํา ทั้งโครงการบัตรสวัสดิการแห่งรัฐ การแก้ปัญหาหนี้นอกระบบ คือการดูแลผู้มีรายได้น้อย เพื่อสร้างเท่าเทียมทางเศรษฐกิจ
นายกรัฐมนตรีเผยเป็นห่วงสินค้าเกษตร ยืนยันการแก้ไขปัญหาความเหลื่อมล้ํา ทั้งโครงการบัตรสวัสดิการแห่งรัฐ การแก้ปัญหาหนี้นอกระบบ คือการดูแลผู้มีรายได้น้อย เพื่อสร้างเท่าเทียมทางเศรษฐกิจ
วันนี้ (พุธ 12 ธันวาคม 2561) ณ วัดโพธาราม ตําบลบึงกาฬ อําเภอเมืองบึงกาฬ จังหวัดบึงกาฬ พลเอก ประยุทธ์ จันทร์โอชา นายกรัฐมนตรี กล่าวถึงสถานการณ์ยางพาราของไทยว่า ประเทศไทยทั้งประเทศมีการผลิตยางกว่า 4 ล้าน 5 แสนตันโดยประมาณ และมีการส่งออกเกือบ 4 ล้านตัน รวมทั้งต่างประเทศยังมีการปลูกยางเพื่อส่งออกเช่นกัน โดยรัฐบาลให้ความช่วยเหลือเฉพาะหน้า ระยะเร่งด่วน ทั้งนี้ ตราบใดที่สต็อกยางพารายังมีจํานวนมากกว่าความต้องการของตลาด ราคายางก็ยังไม่สามารถปรับตัวขึ้นได้ เช่นเดียวกับผลผลิตเกษตรอื่น ๆ ทั้ง ปาล์มน้ํามัน อ้อย ดังนั้น การผลิตทางการเกษตร จําเป็นต้องเรียนรู้การตลาด และกติกาสากลด้วย
นายกรัฐมนตรีกล่าวด้วยว่า สําหรับการแก้ไขปัญหาความเหลื่อมล้ํา ทั้งโครงการบัตรสวัสดิการแห่งรัฐ การแก้ปัญหาหนี้นอกระบบ คือการดูแลผู้มีรายได้น้อย เพื่อสร้างเท่าเทียมทางเศรษฐกิจ เพื่อให้ทุกคนสามารถเป็นส่วนหนึ่งในการช่วยพัฒนาประเทศ ดังนั้น ประเทศจึงต้องมีแผนยุทธศาสตร์ชาติ และแผนแม่บทการบริหารราชการ
โอกาสนี้ นายกรัฐมนตรีขอให้ทุกคนช่วยกันรักษาบรรยากาศบ้านเมืองให้มีความสงบสุข เพราะในปีหน้า ไทยจะเป็นเจ้าภาพจัดการประชุมอาเซียน และจะมีการเลือกตั้งทั่วไป ด้วย
--------------------
กลุ่มประชาส้ัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.2 ลงพื้นที่ตรวจติดตาม โครงการไทยนิยม ยั่งยืน ณ อำเภอพยุหะคีรี พร้อมมอบนโยบายและแนวทางการปฏิบัติราชการเพื่อประโยชน์สุขของพี่น้องประชาชน
วันศุกร์ที่ 31 สิงหาคม 2561
มท.2 ลงพื้นที่ตรวจติดตาม โครงการไทยนิยม ยั่งยืน ณ อําเภอพยุหะคีรี พร้อมมอบนโยบายและแนวทางการปฏิบัติราชการเพื่อประโยชน์สุขของพี่น้องประชาชน
มท.2 ลงพื้นที่ตรวจติดตาม โครงการไทยนิยม ยั่งยืน ณ อําเภอพยุหะคีรี พร้อมมอบนโยบายและแนวทางการปฏิบัติราชการเพื่อประโยชน์สุขของพี่น้องประชาชน
เมื่อวันที่ 30 ส.ค. 61 เวลา 14.00 น. นายสุธี มากบุญ รัฐมนตรีช่วยว่าการกระทรวงมหาดไทย ลงพื้นที่ตรวจติดตามโครงการพัฒนาคุณภาพชีวิตเพื่อขับเคลื่อนเศรษฐกิจฐานราก ตาม “โครงการไทยนิยม ยั่งยืน” ณ ที่ว่าการอําเภอพยุหะคีรี จังหวัดนครสวรรค์ พร้อมมอบนโยบายให้แก่หัวหน้าส่วนราชการระดับอําเภอ กํานัน ผู้ใหญ่บ้าน ผู้บริหารองค์กรปกครองส่วนท้องถิ่นในพื้นที่ โดยมีนายมานิต อนรรฆมาศ ปลัดจังหวัดนครสวรรค์ ว่าที่ร้อยตรีปรีชา พลับน้อย นายอําเภอพยุหะคีรี และประชาชนในพื้นที่ให้การต้อนรับ
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า อําเภอถือเป็นหน่วยงานเชิงยุทธศาสตร์ที่มีความสําคัญต่อทิศทางการพัฒนาประเทศ โดยมีข้าราชการและบุคลากรภาครัฐเป็นกลไกในการขับเคลื่อน จึงได้มอบแนวทางการปฏิบัติราชการ 5 ข้อ ในการดําเนินงานและแก้ไขปัญหาในระดับพื้นที่ (Area) ได้แก่ 1. การเป็นข้าราชการในองค์สมเด็จพระเจ้าอยู่หัว 2. การสนองนโยบายของรัฐบาลให้ดีที่สุดในทุก ๆ เรื่อง ภายใต้กรอบของกฎหมาย 3. การเป็นที่พึ่งของประชาชนอย่างแท้จริง โดยยึดประชาชนเป็นศูนย์กลางในการพัฒนา 4. การยึดหลักธรรมาภิบาล และ 5. การบริหารจัดการเชิงยุทธศาสตร์แบบมุ่งเน้นผลสัมฤทธิ์ โดยขอให้นายอําเภอทําหน้าที่เป็นหลักพัฒนาพื้นที่และดําเนินจากจัดทําแผนพัฒนาชุมชนในลักษณะ One Plan ให้สอดคล้องกับแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และแผนปฏิรูปประเทศ 11 ด้าน และจะต้องทํางานตามยุทธศาสตร์ที่ทุกฝ่ายมีส่วนร่วมในการกําหนดวิสัยทัศน์ด้วย ซึ่งจะต้องมีความโปร่งใสบนฐานข้อมูลที่ถูกต้อง ทั้งนี้ ขอให้ข้าราชการ และบุคลากรในสังกัดอําเภอพยุหะคีรี ร่วมกันขับเคลื่อนโครงการไทยนิยม ยั่งยืน และปฏิบัติงานโดยคํานึงถึงความคุ้มค่าและประโยชน์สูงสุดกับประชาชน สําหรับโครงการที่อยู่ระหว่างดําเนินการ ขอให้เร่งดําเนินการให้แล้วเสร็จภายในระยะเวลาที่กําหนด โดยจะต้องดําเนินการให้ถูกต้องตามระเบียบ กฎหมาย พร้อมเน้นย้ําให้ท้องที่ ท้องถิ่น ประชาสัมพันธ์สร้างการรับรู้ และความเข้าใจในการขับเคลื่อนโครงการไทยนิยม ยั่งยืน และนโยบายสําคัญของรัฐบาลต่างๆ ให้ประชาชนรับทราบอย่างทั่วถึง
นอกจากนี้ รัฐมนตรีช่วยว่าการกระทรวงมหาดไทย ยังได้ติดตามการดําเนินงานอื่นๆ ของอําเภออีก อาทิ
การดําเนินงานของศูนย์ดํารงธรรม การบริหารจัดการขยะ โครงการตลาดประชารัฐ การขับเคลื่อน OTOP และ OTOP นวัตวิถี และการป้องกันและแก้ไขปัญหายาเสพติด พร้อมขอให้เจ้าหน้าที่ทุกฝ่ายรวมถึงภาคประชาชน รู้รักสามัคคี ร่วมกันขับเคลื่อนภารกิจแบบบูรณาการ ด้วยความมุ่งมั่นในการแก้ไขปัญหาและพัฒนางานอย่างเต็มความสามารถ เพื่อให้เกิดประโยชน์สุขของพี่น้องประชาชนอย่างแท้จริง พร้อมขอให้มีการร่วมรณรงค์ลดอุบัติเหตุ โดยเฉพาะในช่วงเทศกาลสําคัญ และร่วมเตรียมการป้องกันอุทกภัยโดยเฉพาะพื้นที่ราบลุ่มที่อาจเกิดขึ้นได้ พร้อมทั้ง ยังได้ฝากประชาสัมพันธ์แก่ประชาชนในพื้นที่ เรื่องการลดใช้สําเนาเอกสารต่างๆ โดยจะเริ่มต้นในวันที่ 1 กันยายน 2561 เพื่ออํานวยความสะดวกให้แก่พี่น้องประชาชนผู้ที่มาติดต่อขอรับบริการจากหน่วยงานราชการ
รัฐบาลไทย-ข่าวทำเนียบรัฐบาล-การประชุมเจ้าหน้าที่อาวุโสเตรียมการเพื่อการประชุมระดับรัฐมนตรีด้านสิ่งแวดล้อม ของกลุ่มประเทศอนุภูมิภาคน้ำโขง (Greater Mekong Subregion Environment Senior Officials’ Meeting)
วันพฤหัสบดีที่ 1 กุมภาพันธ์ 2561
การประชุมเจ้าหน้าที่อาวุโสเตรียมการเพื่อการประชุมระดับรัฐมนตรีด้านสิ่งแวดล้อม ของกลุ่มประเทศอนุภูมิภาคน้ําโขง (Greater Mekong Subregion Environment Senior Officials’ Meeting)
กระทรวงทรัพยากรธรรมชาติและสิ่งแวดล้อม เปิดการประชุมเจ้าหน้าที่อาวุโสเตรียมการเพื่อการประชุมระดับรัฐมนตรีด้านสิ่งแวดล้อมของกลุ่มประเทศอนุภูมิภาคน้ําโขง (Greater Mekong Subregion Environment Senior Officials’ Meeting)
กระทรวงทรัพยากรธรรมชาติและสิ่งแวดล้อม เปิดการประชุมเจ้าหน้าที่อาวุโสเตรียมการเพื่อการประชุมระดับรัฐมนตรีด้านสิ่งแวดล้อมของกลุ่มประเทศอนุภูมิภาคน้ําโขง (Greater Mekong Subregion Environment Senior Officials’ Meeting) โดยในที่ประชุมได้หารือและกําหนดกรอบทิศทางการดําเนินงานร่วมกันด้านสิ่งแวดล้อมของกลุ่มภูมิภาคลุ่มน้ําโขงในปี ค.ศ. 2018 – 2022 ซึ่งประกอบด้วย การอนุรักษ์ทรัพยากรธรรมชาติเพื่อการพัฒนาที่อย่างยั่งยืนแบบบูรณาการการใช้พลังงานที่เป็นมิตรต่อสิ่งแวดล้อมและแนวทางพลังงานเพื่ออนาคต การสร้างสาธารณูปโภคที่ยั่งยืนและไม่ส่งผลกระทบต่อสิ่งแวดล้อม และการปรับตัวต่อการเปลี่ยนแปลงสภาพภูมิอากาศ โดยในโอกาสนี้ (๓๑ มกราคม ๒๕๖๑) นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดการประชุม ณ โรงแรมแชงกรีล่า จังหวัดเชียงใหม่
และในช่วงบ่ายวันเดียวกัน ได้มีการประชุมโต๊ะกลมของหุ้นส่วนเพื่อการพัฒนา โดยในที่ประชุมกล่าวถ้อยแถลงและให้การสนับสนุนโครงการภายใต้ GMS ของภูมิภาคน้ําโขงให้มีความเจริญเติบโตทางเศรษฐกิจและมีการอนุรักษ์ทรัพยากรธรรมชาติเพื่อการพัฒนาที่ยั่งยืนอย่างสมดุลต่อไป
รัฐบาลไทย-ข่าวทำเนียบรัฐบาล-คำสั่งนายกรัฐมนตรี ที่ 5/2563
วันพุธที่ 25 มีนาคม 2563
คําสั่งนายกรัฐมนตรี ที่ 5/2563
เรื่อง การจัดตั้งหน่วยงานพิเศษเพื่อปฏิบัติหน้าที่ตามพระราชกําหนด การบริหารราชการในสถานการณ์ฉุกเฉิน พ.ศ. 2548